Petition to Phanias, Strategus
Material: papyrus
Place: Arsinoites
Categories: Eingabe an den Strategen
Bauer
Königsland
falsche Anklage
Versiegelung des Hauses
Vertreibung von dem Land
Φανίαι τῶν πρώτων φίλων 
καὶ στρατηγῶι καὶ ἐπὶ τῶν προσόδων 
παρʼ Ὀννώφριος τοῦ Πετεμούνιος βασι
λικοῦ γεωργοῦ τῶν ἐξ Ὀξυρύγχων. 
συνγεωργοῦντός μου Μεστασύτμει 
τῶι καὶ Πατῆτι Πετεμούνιος τῶι 
ἀδελφῶι μου βασιλικῆς γῆς  ιβ 
περὶ τὴν κώμην, ἐν δὲ τῶι λβ  
Ἐπεὶφ τοῦ διασαφουμένου μου ἀδελφοῦ 
μεταλλάξαντος τὸν βίον οὔτε σπέρμα 
οὔτʼ ἄλλο οὐθὲν ἁπλῶς ἀπολιπόντος, 
ὅθεν ἠνάγκασμαι ἅπασαν τὴν γῆν 
ἐπανελέσθαι, καὶ καμοῦ πρὸς τῶι ποτισμῶι 
καὶ τοῖς ἔργοις γινομένου, ἡ τοῦ 
Μεστασύτμιος γενομένη γυνὴ 
Αὖγχις, κακοσχολοῦσα καὶ διασεῖσαί 
με βουλομένη παρὰ τὴν σὴν πρ[ο]αίρεσιν 
καὶ τὸ καλῶς ἔχον, ἐπιδέδωκεν 
κατʼ ἐμοῦ ὑπομνήματα ὡς ἀπενη
νεγμένου ἀπὸ τῶν τοῦ Μεστασύτμιος 
πυροῦ  ι καὶ τήλεως  ι, 
οὐθένος τοιούτου ὄντος, καὶ διʼ ὃν 
πε
πόηται παραλογισμὸν συμβέβη
κεν περισπᾶσθαί με ἀλόγως ἀπὸ 
τῆς βασιλικῆς γῆς, ἔτι δὲ καὶ 
ἐπελθοῦσα κατεσφράγισταί μου οἶκον 
ἐν ὧι τήλεως εἰς  β. διʼ ἣν αἰτίαν 
τὴν ἐπὶ σὲ καταφυγὴν πεποημένος 
ἀξιῶ, ἐὰν φαίνηται, συντάξαι 
γράψαι Σαραπίωνι τῶι ἐπιστάτει 
ἐξαποστεῖλαι αὐτὴν ἐπὶ σέ, ἵνʼ ἐγὼ 
μὲν τύχω τοῦ δικαίου αὐτὴ δʼ ἐπι
πληχθῆι. τούτου δὲ γενομένου ἔσομαι 
βεβοηθημένος. 
εὐτύχει.